Проектна задача

**Техничка поддршка за развој на повеќегодишен план за инвестирање и одржување – Рамка на проекти во општините и обуки на вработените во општините за одржливо повеќегодишно планирање за инвестирање и одржување на инфраструктурни проекти**

**Септември 2020**

СОДРЖИНА

[1. Информации за проектот 3](#_Toc49778602)

[2. Цели на задачата](#_Toc49778603) 5

[3. Задачи на Консултантот и обем на услуги](#_Toc49778604) 5

[4. Потребни извештаи](#_Toc49778605) 8

[5. Профил на компанијата и критеируми за квалификација](#_Toc49778606) 11

[6. Персонал на Консултантот 12](#_Toc49778607)

# Информации за проектот

Северна Македонија е копнена земја во срцето на Балканот, која се карактеризира со планински терен пресечен со долини и низини. Како транзитен регион кој го сечат два од десетте пан-европски транспортни коридори, Коридорот VIII и Коридорот X, нејзината близина до Европската Унија (ЕУ) потенцијално и овозможува на земјата пристап до голем извозен пазар од 650 милиони корисници. Според последниот попис од 2002 година, населението е околу два милиони, од кои 25% живеат во главниот град Скопје, 40% живеат во рурални средини, а преостанатиот дел живеат во помали урбани центри.

Нивото на инвестиции во инфраструктурата во Северна Македонија во последните 10 години е ниско. Планот за развој на инфраструктурата на Владата на Република Северна Македонија согласно Програмата за работа на Владата 2017-2020, се фокусира на обезбедување инфраструктура за поддршка на модерната економија. Главните цели за транспортниот сектор се да ја подобрат поврзаноста, така што патувањето помеѓу економските центри да трае помалку од 90 минути, да се справат со „црните точки“ на несреќи и да се постигне локална патна мрежа која е „без кал“. Визијата на Владата, исто така, предвидува дека големите инвестициски проекти ќе бидат развиени транспарентно и преку консултација со граѓаните.

Патната мрежа во Северна Македонија опфаќа околу 14.000 километри патишта, што вклучува околу 5.000 километри примарни патишта и 9.000 км локални патишта. Примарната мрежа се состои од државни патишта од национално значење, вклучувајќи автопати, магистрални и регионални патишта, а со неа управува Јавното претпријатие за државни патишта (ЈПДП). Во октомври 2019 година, ЈПДП објави дека 87% од примарната мрежа е во добра или задоволителна состојба. Светска банка финансиски ја поддржа рехабилитацијата на национални и регионални патишта како и воведувањето на систем за управување со патиштата РАМС (Road Asset Management System) за примарните патишта, преку неодамна завршениот Проект за рехабилитација на национални и регионални патишта (NRRRP-P148023). РАМС ѝ овозможува на Владата да развие петгодишни континуирани програми за изведба на работи за зачувување на патиштата осврнувајќи се на обезбедување одржливост на проектните инвестиции. Тековниот проект за надградба и развој на патиштата (RUDP-P149955) ќе ги реконструира деловите од Коридорот VIII помеѓу Скопје и Деве Баир и ќе продолжи да пружа поддршка на ЈПДП во делот на зајакнување на на капацитетите за управување со примарните патишта со посебен осврт на управување со мостовите.

Управувањето со локалната патна мрежа од 9.000 км е целосно децентрализирано на општините, од кои повеќето имаат ограничен капацитет за управување и зачувување на патиштата како средства. Локалните патишта се состојат од мешавина на рурални патишта што ги поврзуваат селата и градовите и улици во урбаните области и селата. Локалната патна мрежа страда од недостаток на систематско планирање, запоставено одржување и недоволно финансирање. Лошиот квалитет на општинската инфраструктура се смета за главен фактор што ги спречува луѓето редовно да пристапуваат до социјални и едукативни услуги и можности за вработување надвор од нивните блиски населени заедници. Минималната поддршка на централната власт за стратегиски развој на локалните патишта и отпорот на локалната власт кон меѓуопштинската соработка, исто така го ограничува потенцијалот за развој на соработка што може да се постигне преку координиран пристап. Главното тело за лобирање во име на општините е Заедница на единиците на локална самоуправа (ЗЕЛС), кое ги претставува нивните интереси и може да обезбеди свикувачки форум за поинтегрирано планирање и развој на политики.

Иако постојат ограничени податоци за состојбата и обемот на локалната патна мрежа, се смета дека повеќето од главните врски се воспоставени, но мрежата бара обновување, подобрување и издржливост на климатски влијанија. Локалните самоуправи имаат различни капацитети во однос на планирање на работите за одржување на патиштата и генерално немаат капацитет за да соберат податоци за состојбата на патиштата и да ги искористат за систематско одржување и планирање за рехабилитација. Потребно е да се воведат едноставни алатки за управување со средствата за да се следи пописот на патиштата и да се олесни планирањето и приоритизирање на активностите за рехабилитација и одржување. Подобрувањето на мрежата на неасфалтирани рурални патишта и урбани улици во состојба која ќе одговори на условите на сите годишни времиња е приоритет со кој ќе се подобри квалитетот на животот на жителите во руралните и во урбаните средини.

Во последните 3-5 години, повеќето општини имаат произведено листа на проектна документација, која опфаќа основни проекти за рехабилитација, реконструкција или редовно одржување на локалните патишта или улици. Проектната документација на општините е подготвена од различни проектанти, врз основа на Проектни задачи за проектантски услуги изработени од страна на општините, се со цел да се задоволи потребата од соодветни интервенции согласно достапните извори на финансирање.

Тековниот втор проект за подобрување на општинските услуги (MSIP2-P154464) обезбедува консултантски услуги за подготовка на проектна документација за проекти на 78 општини (број на општини кои добиле поддршка за подготовка на проектна документација) за рехабилитација, реконструкција или редовно одржување на локални патишта или улици, во вкупна должина од 233 км и во вкупна сума од 20.4 милиони евра пресметано согласно изработените предмери со пресметки (B&Q).

Заради спроведување на градежните работи поврзани со Проектот за поврзување на локални патишта (Проектот), околу 78% од 80 општини побарале финансиска поддршка за рехабилитација, реконструкција или редовно одржување на локални патишта или улици во рамки на Проектот за поврзување на локални патишта, преку доставување на проектна документација во вкупна должина од 379 км и вкупна сума од 59 милиони евра пресметана од подготвените предмери со пресметки (B&Q). Сепак, општините се охрабруваат да имаат корист од другите проекти на Светска банка, како што е MSIP2 (P154464).

Имајќи ја предвид потребата од Проектот за поврзување на локални патишта за воспоставување соработка помеѓу другите проекти на Светската банка и избор на патишта што се поврзани со други проекти на Светска банка, вклучувајќи ги јавните објекти кои ќе се реализираат преку Проектот за енергетска ефикасност на јавниот сектор (P149990) и пристап до синџир на објекти од земјоделска важност развиени во рамките на Проектот за модернизација на земјоделството (P168014), општините се соочуваат со потребата за избор на приоритети и подготовка на нови проекти за локални патишта и улици што е процес во тек или ќе започне наскоро.

# Цели на задачата

Целта на задачата е да обезбеди техничка помош и активности за градење на капацитети со кои ќе пружи поддршка на локалната самоуправа за развој на повеќегодишен план за инвестирање и одржување и за изработка на Рамка на проекти за финансирање преку Светска Банка.

# Задачи на Консултантот и обем на услуги

* 1. **Задолженија и задачи на Консултантот**

Обемот на консултантски услуги во согласност со Проектната задача се однесува на давање поддршка на Министерството за транспорт и врски (МТВр) и на општините за развој на повеќегодишена план за инвестирање и одржување - Рамка на проекти кои се во подготвителна фаза на подготовка, проекти кои се во зрела фаза на подготовка, како и нови потенцијални проекти во општините, за одржливо повеќегодишно планирање за инвестирање и одржување кои се во согласност со барањата на Проектот. Консултантот ќе биде должен да ја процени проектната документација на општините за под-проектите кои се веќе изработени на различно ниво на подготовка и квалитет на изработка за финансирање во рамките на Проектот, како и да ја процени усогласеноста на истата со барањата кои се однесуваат на техничките апекти на патиштата, безбедноста на патиштата, отпорноста на патиштата, животната средина и социјалните аспекти на Проектот. За време на овој процес, од Консултантот ќе се бара да изготви список на приоритетни под-проекти кои ќе бидат финансирани во рамките на Проектот. Од Консултантот ќе се бара исто така да ги обезбеди сите релевантни и постоечки податоци за патиштата, како што се рапавост, податоци за сообраќај и трошоци за подобрување на состојбата со цел да ја процени подготвеноста на проектната документација за локалните патишта кои се кандидати за финансирање во рамките на втората и подоцнежните фази при реализација на Проектот.

Услугите ќе ги вклучат следниве главни задачи:

* Поддршка на општините за развој на повеќегодишен (3 години) план за инвестирање и одржување, врз основа на едноставен пристап за приоритизација. Овој план треба да се презентира во јавноста.
* Изработка на список на приоритетни под-проекти кои ќе бидат финансирани во рамките на Проектот. Овој список треба да претставува комбинација на добро подготвени проекти и проекти на понизок степен на подготовка.
* Проценка на подготвеноста на проектите (проектна документација) од списокот на приоритетни под-проекти за тендерирање. Консултантот треба да достави детални коментари до општините и нивните проектанти по однос на техничките аспекти, правните аспекти како и аспектите поврзани со заштита на животната средина и социјални прашања. Од консултантите се очекува да воспостават соработка со проектантите со цел да го забрзаат процесот на комплетирање на проектите кои ќе бидат изработени со висок квалитет.
* Советување на општините за соодветно спроведување на Меморандумот за разбирање и Договорот за имплементација. Консултантот треба да предложи измени и дополнувања на оние документи за кои ќе смета дека е потребно.
* Спроведување обука на општините поврзана со горе наведениот процес.

**3.2. Обем на Консултантски услуги**

Консултантот ги обезбедува следниве услуги:

* Задача 1: Поддршка на општините за развој на повеќегодишен (3 години) план за инвестирање и одржување - Рамка на проекти за инвестирање и одржување на локални патишта, врз основа на едноставен пристап за приоритизација. Овој план треба да се презентира во јавноста.

Од Консултантот се бара да развие повеќегодишен (3 години) план за инвестирање и одржување - Рамка на проекти за инвестирање и одржување на локални патишта. Повеќегодишниот план за инвестирање и одржување на локални патишта и улици претставува сеопфатен документ за планирање, кој треба да ги земе предвид општинските под-проекти, со вкупна должина од најмалку 400 км локални патишта и улици, заради понатамошно финансирање во рамките на Проектот за поврзување на локални патишта. Соодветниот план на активности вклучува временска рамка за поставените цели и рокови за завршување заради понатамошно финансирање во рамките на Проектот.

* Задача 2: Изработка на список на приоритетни под-проекти кои ќе бидат финансирани во рамките на Проектот. Овој список треба да претставува комбинација на добро подготвени проекти и проекти на понизок степен на подготовка.

Консултантот е должен да ја процени проектната документација за под-проектите што се подготвени од општините (од проектанти ангажирани преку општините) за рехабилитација, реконструкција или редовно одржување на патиштата/улиците и да го идентификува нивото на усогласеност во однос на квалитет и во однос на ниво на подготвеност. Со користење на едноставен пристап на приоритизација, Консултантот треба ги идентификува добро изработените проекти-квалитенто изработени проекти и проектите на пониско ниво/квалитет на подготовка, презентирајќи ги во список на приоритетни под-проекти што понатаму ќе бидат финансирани во рамките на Проектот.

Списокот на приоритетни под-проекти треба да биде презентиран и одобрен од засегнатите општини и одобрен од Министерството за транспорт и врски.

* Задача 3: Проценка на подготвеноста на проектите (проектна документација) од списокот на приоритетни под-проекти за тендерирање.

Консултантот треба да достави детални коментари до општините и нивните проектанти по однос на техничките аспекти, правните аспекти како и аспектите поврзани со заштита на животната средина и социјални прашања. Од консултантите се очекува да воспостават соработка со проектантите со цел да го забрзаат процесот на комплетирање на проектите кои ќе бидат изработени со висок квалитет.

* Задача 4: Советување на општините за соодветно спроведување на Меморандумот за разбирање и Договорот за имплементација и да предложи измени и дополнувања на оние документи за кои ќе смета дека е потребно.

Консултантот е должен да обезбеди давање совети на општините за соодветно спроведување на Меморандумот за разбирање што секоја општина го има потпишано со Министерството за транспорт и врски со цел целосно спроведување на Проектот за поврзување на локални патишта. Заради успешна имплементација на договорите за изведба на градежни работи, пред започнувањето на секој договор за градежни работи, соодветната општина треба да потпише Договор за имплементација со Министерството за транспорт и врски во кој се наведени задачите и одговорностите на двете страни. Консултантот треба да предложи измени или дополнувања на овие документи доколку смета дека е потребно.

* Задача 5: Спроведување обука на општините поврзана со горе наведениот процес.

За време на спроведувањето на задачите број 2 до број 5, Консултантот треба да оранизира и спроведе обука за вработените од општините (најмалку 160 лица) поврзана со процесот на изготвување на План за инвестирање и одржување - Рамка на проекти во општините за инвестирање и одржување на локални патишта и улици, обука поврзана со проценка на подготвеноста на проектната документација за под-проектите од списокот на приоритени проекти заради тендерски постапки како и обука поврзана со изработка на список на приоритетни под-проекти што ќе бидат финансирани во рамките на Проектот.

Заради целите на планирањето, Консултантот треба да го земе во предвид организирање на следново:

• Да подготви неопходни материјали за работилниците, на македонски јазик (електронски верзии);

• Да го олесни процесот на спроведување на обука преку користење на видео презентации и видео конференција, земајќи ги во предвид мерките за безбедност како резултат на вонредната состојба предизвикана од вирусот COVID-19.

Се очекува Консултантот да биде проактивен во идентификувањето на оптимални решенија за постигнување на целите на задачата и да идентификува дополнителни задачи и активности, кои се пожелни или неопходни за успешно спроведување на оваа задача. Од Консултантот зависи дали тој ќе подготви своја детална организација и методологија, вклучувајќи ги сите релевантни детали за сите активности за да се осигура дека тие ќе ги исполнат основните и специфичните барања опишани во оваа Проектна задача.

Се очекува Консултантот да започне со консултантските услуги во Октомври 2020 година и да ги заврши за шест (6) месеци (180 денови), во Април 2021 година.

# Потребни извештаи

Консултантот треба да ги подготви извештаите во А4 формат и Ексел формат, каде што е соодветно, по договор со Работодавачот во тек на Почетната фаза на имплементација.

Сите извештаи треба да бидат на македонски јазик преведени на англиски јазик и задолжително треба да бидат доставени на одобрување до Координаторот на Работодавачот, наведен во Договорот.

Консултантот треба да ги достави следниве извештаи во тек на реализација на Договорот:

* Почетен извештај.
* Извештај поврзан со Задача 1 – План за инвестирање и одржување - Рамка на проекти за инвестирање и одржување на локални патишта.
* Извештај поврзан со Задача 2 - Список на приоритетни под-проекти кои ќе бидат финансирани во рамките на Проектот.
* Извештај поврзан со Задача 3 - Извештај на подготвеноста на проектите (проектна документација) од Списокот на приоритетни под-проекти за тендерирање.
* Извештај поврзан со Задача 4 - Извештај за изменување и дополнување на Меморандумот за разбирање и Договорот за имплементација.
* Извештај поврзан со Задача 5 - Извештај за завршена обука.
* Конечен извештај.

|  |  |
| --- | --- |
| **Извештаи** | **Краен рок за поднесување** |
| **Нацрт** | **Плаќање** |
| Почетен извештај | еден (1) месец по почетокот на договорот | 20% од износот на договорот по одобрување од Работодавачот |
| Извештај поврзан со Задача 1 – План за инвестирање и одржување - Рамка на проекти за инвестирање и одржување на локални патишта  | три (3) месеци по почетокот на договорот | 20% од износот на договорот по одобрување од Работодавачот |
| Извештај поврзан со Задача 2 - Список на приоритетни под-проекти кои ќе бидат финансирани во рамките на Проектот | пет (5) месеци по почетокот на договорот | 50% од износот на договорот по одобрување од Работодавачот. |
| Извештај поврзан со Задача 3 - Извештај на подготвеност на проектите (проектна документација) од Списокот на приоритетни под-проекти за тендерирање | пет (5) месеци по почетокот на договорот |
| Извештај поврзан со Задача 4 - Извештај за изменување и дополнување на Меморандумот за разбирање и Договорот за имплементација | 2 (два) месеци по почетокот на договорот |
| Извештај поврзан со Задача 5 - Извештај за завршена на обуката | шест (6) месеци по почетокот на договорот |
| Конечен извештај | 5 дена пред завршување на договорот | 10% од износот на договорот по одобрување од Работодавачот |

Сите извештаи ќе бидат доставени во 1 оригинален печатен примерок на македонски јазик и 1 оригинален печатен примерок превод на англиски јазик заедно со по 3 електронски верзии (ЦД). Електронските верзии треба да бидат во формат што овозможува користење на текстот.

* **Почетен извештај**

Консултантот треба да го достави Почетниот извештај во текот на првиот месец од реализацијата на Договорот, во кој детално ќе бидат опишани неговите првични активности, идентификувани приоритетите во рамки на неговата Програма за работа како и предлог План за работа во кој ги наведува документите кои ќе ги испорача и времето на испорака на истите.

Нацрт Почетниот извештај ќе го достави до Работодавачот за одобрување еден (1) месец по почетокот на реализација на Договорот. Конечната верзија на Почетен извештај ќе ја достави пет (5) дена по приемот на коментарите од Работодавачот.

* **Извештај поврзан со Задача 1: План за инвестирање и одржување - Рамка на проекти за инвестирање и одржување на локални патишта**

План за инвестирање и одржување - Рамка на проекти за инвестирање и одржување на локални патишта треба да биде завршен во првите три (3) месеци од реализација на Договорот. Консултантот има право да наплати 20% од износот на Договорот по одобрувањето на овој Извештај од страна на Работодавачот.

* **Извештај поврзан со Задача 2: Листа на приоритетни под-проекти кои треба да се финансираат од Проектот**

Извештајот ќе биде комплетиран во рок од пет (5) месеци од почетокот на реализација на Договорот за услуги. Консултантот има право да наплати 50% од износот на Договорот по одобрување на Извештаите поврзани со Задача 2, Задача 3, Задача 4 и Задача 5 од страна на Работодавачот.

* **Извештај поврзан со Задача 3 - Извештај на подготвеност на проектите (основни проекти/техничка документација) од Листата на приоритетни под-проекти за тендерирање.**

Извештајот ќе биде комплетиран во рок од пет (5) месеци од почетокот на реализација на Договорот за услуги. Консултантот има право да наплати 50% од износот на Договорот по одобрување на Извештаите поврзани со Задача 2, Задача 3, Задача 4 и Задача 5 од страна на Работодавачот.

* **Извештај поврзан со Задача 4 - Извештај за изменување и дополнување на Меморандумот за разбирање и Договорот за имплементација.**

Извештајот ќе биде комплетиран во рок од два (2) месеци од почетокот на реализација на Договорот за услуги. Консултантот има право да наплати 50% од износот на Договорот по одобрување на Извештаите поврзани со Задача 2, Задача 3, Задача 4 и Задача 5 од страна на Работодавачот .

* **Извештај поврзан со Задача 5 - Извештај за завршена на обука за најмалку 160 лица.**

Консултантот треба да подготви детален Извештај за завршување на обуката, вклучувајќи детали за програмите за обука и листа на учесници (најмалку 160 лица). Активноста треба да се реализира во рок од 6 (шест) месеци од почетокот на реализација на Договорот за услуги. Консултантот има право да наплати 50% од износот на Договорот по одобрување на Извештаите поврзани со Задача 2, Задача 3, Задача 4 и Задача 5 од страна на Работодавачот.

* **Конечен извештај**

Консултантот ќе достави Конечен извештај до Работодавачот по завршувањето на консултантските услуги. Конечниот извештај ќе биде доставен во нацрт верзија 5 (пет) дена пред завршување на Договорот за услуги и во конечна верзија во рок од 20 (дваесет) дена по приемот на коментарите на Работодавачот на нацрт верзијата на Конечниот извештај. Конечниот извештај е предмет на одобрување од страна на Работодавачот.

# Профил на компанијата и критеируми за квалификација

За целите на задачата, ќе биде ангажиран тим на експерти со соодветно искуство и квалификации во предметната област како што е наведено подолу. Консултантската фирма може да се здружи со друга консултантска фирма(и) во форма на група на понудувачи или под-изведувачи, се со цел надополнување на соодветните области на стручност, зајакнување на техничките капацитети во нивната понуда и за да имаат на располагање поширок тим на експерти.

Барањата за квалификации на консултантската фирма се сумирани подолу. Консултантот треба да биде фирма или група на фирми со следните квалификации:

* Докажано искуство и потврдени референци за обезбедени услуги како Консултант - техничка помош во изминатите десет (10) години од кои најмалку пет (5) години работно искуство во државата;
* Докажана стручност во спроведување консултантски услуги-техничка помош во проекти од слична природа, обем и вредност, најмалку три (3) проекти/задачи во изминатите десет (10) години;
* Познавање на комплексноста на политичката, социјалната и економската состојба во Северна Македонија
* Докажано искуство во управување со процеси каде успешно се ангажирани широк спектар на засегнати страни кои навремено и ефикасно споделуваат ставови и стручност.

Наведеното искуство треба да го докаже преку референтна листа од најмалку три (3) слични проекти во последните десет (10) години со опис на реализираните услуги (вклучително информации за вредноста на договорот, договорен орган/работодавач, локација на проектот/држава, траење, буџет за задачата, процент на работите кои се изведени од страна на Консултантот во случај на група на понудували или под-изведувачи и главни реализирани активности) и придружени со потврди за уредно исполнување на договорите издадени од другата договорна страна.

Консултантот треба да има организациски капацитети (се очекува Консултантот да ги има најмалку долунаведените клучни експерти за вршење на активностите во рамки на оваа задача) и соодветни вештини со кои ќе располага тимот на експерти. Тимот на Консултантот составен за имплементација на проектот треба да се состои од експерти со високо знаење во согласност со барањата подолу.

# Персонал на Консултантот

Консултантот ќе обезбеди соодветен персонал во смисла на стручност и распоред на време, како и опрема потребна за да се завршат активностите во рамки на обемот на работа и за остварување на целите на проектот во смисла на време, трошок и квалитет.

Бројот и месеците - по лице за целиот персонал треба да бидат наведени во техничката понуда како и трошоците во поглед на овој персонал да бидат наведени во финансиската понуда.

Консултантот се охрабрува да користи локални експерти, како што смета дека е соодветно.

100% од времето на експертите ќе се реализира на местото на спроведување на Договорот. Не е можна работа од дома освен ако не се добие претходно одобрување од Работодавачот, што ќе се проценува од случај до случај.

Консултантот ќе обезбеди исто така соодветен административен персонал (технички секретар, преведувачи, возачи, итн.) потребни за поддршка на стручниот тим.

Сите експерти кои имаат главна улога во спроведувањето на Договорот, се сметаат за клучни експерти.

Подолу е резимиран најмалиот број на очекуван ангажман на персоналот на консултантот:

|  |  |
| --- | --- |
| **Експерти** | **Работни месеци** |
| **A** | **Клучни експерти** |  |
| A1 | Раководител на консултантскиот тим/Експерт за патна инфраструктура | 6 |
| A2 | Заменик раководител на консултантскиот тим/Експерт за проектирање на патишта | 6 |
| A3 | Геодетски инженер | 5 |
| A4 | Експерт за безбедност на патиштата | 5 |
| A5 | Експерт за отпорност на патиштата | 5 |
| A6 | Експерт за заштита на животната средина и социјални аспекти | 5 |
|  | **Вкупно клучни експерти (A)** | **32** |
| B | Други Експерти |  |
| B1 | Постари Експерти | 9 |
| B2 | Помлади Експерти | 9 |
|  | **Вкупно други експерти (B)** | **18** |
|  | **Вкупно експерти (A+B)**  | **50** |

6.1. Клучен персонал

Профилите на клучните експерти за задачата се следниве:

**Клучен експерт 1: Раководител на консултантскиот тим/Експерт за патна инфраструктура (РКТ/ЕПИ)**

Раководител на консултантскиот тим/Експерт за патна инфраструктура (РКТ/ЕПИ) ќе биде одговорен за целокупната имплементација, координација и известување во врска со проектот. Раководителот на консултантскиот тим ќе се фокусира на обезбедување на бараните услуги со посебна одговорност за испораката на резултатите од Задача 1 и треба да има целосна одговорност за спроведување на Задача 1 и Задача 2 од Договорот за консултантски услуги.

Квалификации и вештини:

* Универзитетска диплома во областа на градежништво/патно инженерство или еквивалентно.

Општо професионално искуство:

* Потребно е најмалку 10 (десет) години (или повеќе) професионално работно искуство во инфраструктурно инженерство.

Специфично професионално искуство:

* Потребно е најмалку 8 (осум) години (или повеќе) искуство во проектирање и/или надзор и/или изградба на проекти за патна инфраструктура.
* Потребно искуство од најмалку 4 (четири) години на позиција Раководител на консултантски тим.
* Познавање на позитивните законски прописи и легислатива, соодветна за овој тип на работи.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**Клучен експерт 2: Заменик раководител на консултантскиот тим/Експерт за проектирање на патишта**

Заменик раководител на консултантскиот тим/Експерт за проектирање на патиштаќе има посебна одговорност за спроведување на Задача 1 и Задача 2 и треба да му помага на Раководителот на консултантскиот тим во целокупното управување со активностите. Должностите вклучуваат преглед на техничката проектна документација за под-проектите на општините подготвени од проектантите.

Квалификации и вештини:

* Универзитетска диплома во областа на градежништво или еквивалентно.

Општо професионално искуство:

* Потребно е најмалку 10 (десет) години професионално работно искуство во градежништво.

Специфично професионално искуство:

* Потребно е најмалку 8 (осум) години искуство во проектирање на патна инфраструктура и/или надзор и/или изградба.
* Потребно е искуство од најмалку 4 (четири) години во проектирање на патна инфраструктура.
* Искуство со ревизија на проекти ќе се смета за предност.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**Клучен експерт 3: Геодетски Инженер**

Геодетскиот инженер треба да биде одговорен за проверка на сите аспекти на катастарската геодезија, потенцијална експропријација и количините презентирани во проектната документација на под-проектите. Тој/таа ќе се фокусира на идентификување и проценка на недоследностите во проектната документација поврзани со релевантните геодетски податоци и обезбедување повратна информација за нивно надминување од техничка и правна гледна точка.

Квалификации и вештини:

* Универзитетска диплома во областа на геодезија.

Општо професионално искуство:

* Потребно е најмалку 10 (десет) години професионално работно искуство.

Специфично професионално искуство:

* Потребно е најмалку 8 (осум) години искуство во областа на катастарска геодезија во областа на транспортна инфраструктура, спроведување на експропријација, како и проверка на количини.
* Искуство од најмалку 4 (четири) години во изведба на градежни работи на патишта на позиција Геодетски инженер.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**Клучен експерт 4: Експерт за безбедност на патиштата**

Експертот за безбедноста на патиштата е одговорен за вклучување на аспектите за безбедност на патиштата во проектната документација на под-проектите. Тој/таа треба да се фокусира на проценка на квалитетот на предложените планови за управување со сообраќајот во однос на безбедноста на патиштата на потенцијалните локални патишта и улици, идентификувајќи ги потребите за подобрување и предлагајќи соодветни активности.

Квалификации и вештини:

* Универзитетска диплома во областа на инженерство за патен сообраќај, градежништво или еквивалентно.

Општо професионално искуство:

* Потребно е најмалку 10 (десет) години професионално работно искуство.

Специфично професионално искуство:

* Потребно е најмалку 8 (осум) години професионално искуство во изработка на проекти за патен сообраќај и/или ревизија и/или управување.
* Искуство од најмалку 2 (две) години како сообраќаен експерт или експерт за безбедност на патиштата.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**Клучен експерт 5: Експерт за отпорност на патишта**

Експертот за отпорност на патишта треба да е одговорен за целокупното управување со сите аспекти на отпорност на патиштата во проектната документација за под-проектите. Тој/таа ќе се фокусира на идентификување и проценка на недоследностите во проектната документација поврзани со отпорноста на патиштата и треба да обезбеди повратна информација за нивно надминување од техничка и правна гледна точка.

Квалификации и вештини:

* Универзитетска диплома во областа на градежништво/транспортно инженерство или еквивалентно.

Општо професионално искуство:

* Потребно е најмалку 10 (десет) години професионално работно искуство.

Специфично професионално искуство:

* Потребно е најмалку 8 (осум) години професионално искуство во проектирање на патишта и/или надзор и/или изведба.
* Искуство од најмалку 2 (две) години во изведба на работи каде што отпорноста на патиштата e земена предвид.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**Клучен експерт 6: Експерт за заштита на животната средина и социјални аспекти**

Експертот за заштита на животната средина и социјални аспекти треба да биде одговорен за целокупното управување со животната средина и социјалните аспекти за под-проектите. Тој/таа ќе се фокусира на идентификување и проценка на недоследностите во проектната документација на под-проектите во однос на заштита на животната средина и социјалните аспекти и обезбедување повратна информација за нивно надминување од аспект на заштита на животната средина, социјални и правни аспекти.

Квалификации и вештини:

* Универзитетска диплома во областа на науката за животна средина, технологија, хемија или еквивалентно.

Општо професионално искуство:

* Потребно е најмалку 8 (осум) години професионално работно искуство.

Специфично професионално искуство:

* Најмалку 5 (пет) години искуство во спроведување проценка на животната средина на проекти финансирани од меѓународни финансиски институции (IFI) и следење на спроведувањето на Планови за управување со животната средина и социјалните аспекти.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**6.2. Други експерти**

Биографиите на другите експерти не се евалуираат пред потпишување на Договорот и не треба да бидат вклучени во понудата.

Консултантот треба да ги ангажира овие експерти, на начин како што се бара, според профилите наведени во Проектната задача. Сите експерти мора да бидат независни и не смеат да имаат судир на интереси во извршување на задачите за кои се одговорни.

Ангажирањето на другите експерти треба да биде транспарентно и треба да се заснова на претходно дефинирани критериуми, вклучувајќи професионални квалификации, познавање на јазици и работно искуство и треба да биде предмет на одобрување од страна на Работодавачот.

Бројот и видот на експерти кои ќе се ангажираат ќе биде усогласен помеѓу Работодавачот и Консултантот, согласно потребите.

Согласност од страна на Работодавачот за предложениот експерт треба да се обезбеди пред неговото/нејзиното пристигање во Северна Македонија, а врз основа на неговата/нејзината биографија доставена од страна на Консултантот. Другите експерти можат да бидат ангажирани само по писмена согласност од Работодавачот и задолжително треба да дадат извештаи за задачата пред крајот на нивниот ангажман.

Консултантот треба да има предвид дека државни службеници и други лица вработени во јавната администрација, Министерството за траснпорт и врски и општините не можат да бидат ангажирани како експерти.

**6.2.1 Постари Експерти**

Овие експерти ќе бидат идентификувани во текот на спроведувањето на проектот, и тоа, градежни инженери, инженери за проектирање на патишта, експерти за безбедност на патиштата, инженери за испитување на количини, инженери за обезбедување квалитет и др.

Квалификации и вештини:

* Универзитетска диплома или еквивалентно во област соодветна на позицијата при извршување на задачата.

Општо професионално искуство:

* Потребно е најмалку 8 (осум) години професионално работно искуство.

Специфично професионално искуство:

* Најмалку 5 (пет) години искуство соодветно на позицијата за извршување на задачата.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**6.2.2 Помлади Експерти**

Овие експерти ќе бидат идентификувани во текот на спроведувањето на проектот, и тоа како проектанти, градежни инженери, геотехнички инженери и техничари-геодети и др.

Квалификации и вештини:

* Универзитетска диплома или еквивалентно во област соодветна на позицијата при извршување на задачата.

Општо професионално искуство:

* Потребно е најмалку 5 (пет) години професионално работно искуство.

Специфично професионално искуство:

* Најмалку 3 (три) години искуство во секторот со слична позиција и капацитет соодветни на позицијата за извршување на задачата.

Јазик:

* Потребно е добро познавање на говорниот и пишаниот македонски јазик.
* Добро познавање на говорниот и пишаниот англиски јазик ќе се смета за предност.
* Потребни се добри компјутерски вештини.

**6.3 Услови за работа кои треба да ги обезбеди Работодавачот**

Работодавачот и општините треба да го обезбедат Консултантот со целокупната проектна документација поврзана со под-проектите кои се предмет на задачата. Работодавачот треба да обезбеди неопходна координација со сите засегнати страни во проектот.

**6.4 Услови за работа кои треба да ги обезбеди Консултантот**

Консултантот треба да обезбеди опремен канцелариски простор, со разумен стандард, од приближно 10 квадратни метри за секој експерт кој работи на Договорот, вклучително и интернет-конекција. Консултантот треба да е опремен со соодветна компјутерска и друга канцелариска опрема, на своја сметка, и треба да ги покрие трошоците за телекомуникација, печатење, фотокопирање и сите канцелариски потрошни материјали.

Консултантот е исто така одговорен за сите плати, надоместоци, додатоци, осигурување, платено отсуство и даноци за персоналот на Консултантот вклучен во задачата.

**6.5 Опрема**

Во име на Работодавачот нема да се купува опрема како дел од овој Договор за услуги или истата да се пренесува во сопственост на Работодавачот при завршување на Договорот.